
MYSTERIA EUCHARISTIAE 
SUNT QUIDEM IMPERVIA 

RATIONI HOMINUM 
MINIME VERO CONTRARIA 

Th. L 

c hristus cocna facl.a : Acccpit panem 9 

6- benedixit , ac fregit , deditque discipulis 
suis , & ait: Accipite , 6* comedite : Hoc est 
corpus meum . Et accipiens caUcem gratias 
egit , & dedit illis diceris : Bibite cx hoc 
omnes : Hic est Sanguis meus . ( I J Hsec 
verba per se demostrant , Christum, in 
illa coena, Discipulis corpus suum ad 
manducandum , & Sanguinem ad biben- 
dum tradidisse * Profe&o eadem sic in- 
tellexerunt Patresomnes; imo vero eo- 
rum permulti docuerunt apertissime , 
vi verborum illorum, panem ipsuro ver- 
sum esse in Corpus Christi, & viniim 
in Sanguinem ; quod etiam definiere plu- 
ra Concilia tum Particularia , tum Ge- 
neralia. Hinc primum Mysterium, quod 
de Eucharistia nobis ciedendum pro- 

( i ; Mmb. C &C ?. z6. ct tj~ 



ponit Cathotica Ecclesia , hoc est r pa- 
nem videlicet , & vinum verti in Goc— 
pus , & Sanguinem Christi . 

Th. 1L 

Hoc Mysterium , vere magnum , et 
mirabile , in quo alia plura ajque rn a- 
gna , & mira continentur , hujusmodi 
est , ut nulla percipi ratione possit. Hinc- 
mali homines, nati ad Ecclesiam kce- 
randam , & proscindendam rerum no- 
varum amore , fidentes scientia vana, 
ac tumentes superbia , hanc catholicam 
veritatem rejiciunt, quasi idcirco rem 
absurdam doceat Ecclesia; quaeque tan*- 
tum a rudihus, & imperitis hominibus 
xecipi possit; minime vero a vir.is sa*- 
pientibus, & Philosophis . Verum id in- 
juria, pluribus de causis ; ut ostendi 
facile potest. 

Th- nt. 

Ac primum quidem , si recle judicare 
velimus, nihil rejici potest ea de cau- 
sa , quod percipi nequeat ; cum expe- 
rientia doceat, multanobis, primo as- 
pectu,. videri falsa , & rejicienda, quae 
deinde verissima esse deprehenduntur.Sic 
M.atheseos ope,. deprehendimus, homines 
metiri e terra solem, et sidera ; quod 
rerum mathematicaruoi ignaris videtur 
aLburdum Deinde si (juodpercipi ne- 

quit, rejiciendum forct , quam multa , 
quae non intelligimus , quaeque verissi- 
ma esse experiraur, forent rejicienda ! 
Non enim in Religione tantum , sed & 
iu rerum natura , atque adeo in nobis- 
metipsis multa sun*, quae nos minime 
percipimus. Ex. gr. quis percepit un- 
quam , qua ratione animus , qui diver* 
sa adeo a corpore natura est , ita cum 
corpore copuletur, ut alter inalterum 
agat ? Attamen rem ita se habcre , & 
credunt, & propugnant illi ipsi, qui 
Eucharistise Mysteria superie adeo de- 
spiciunt , & contcmnunt . Pr^r tei ea cum 
Eucharistia sit opus Dei, et quidem 
maxirnum , et praestantissimum , nihil 
magis rationi consentaneum , quam ut 
contineat ea , qus ab hominibus perci- 
pi nullo paclo possint. Denique, ut 
paucis comple&ar omnia, re&a ratio 
monet, ac postulat, ut, antequam re- 
pudietur Dogma, quod tradere peihi- 
betur Religio , quae a Deo est, diligen- 
ter investigemus , utrum illud vere Deu* 
hominibus palam fecerit. Deinde si , 
instituto judicio , constet, Dogma vere a 
Deo esse, postulat eadem ratio,utiIlud tan- 
quam verissimum recipiamus, etiamsi hu- 
manae rationi videre tur itpu^ nare. Mens 
enim nostra finita est , et tenebris obdu- 

cta ;|Deus autem omnipotens , et omnitu- 
ens est ; tum experientia constat , nos in 
judicando errare saepe, ac decipi; cum con- 
tra certissimum sit, Deum nec fallere, 
nec falli posse. Ridendi igitur sunt im- 
probi homines,tum quia , reje&is Eu- 
charistis Mysteriis , retinent, &propu- 
gnantea, quae plurima habet natura ; 
tum quia, ut eadem repudient,ad ra- 
tionem confugiunt, quasi nos n obis ma- 
gis fidere debeamus, quam Deo. 

Th. IV. 

Atque ut rem propius investigemus, 
quid est tandem , quod cum ratione pu- 
gnet, ut hominem, qui raiione utitur, 
dedeceat Eucharistiae Mysteriaamplefti, 
et credere ? Docet quidem primum Ec- 
clesia Catholica, panem , et vinum verti 
in Corpus,et Sanguinem Christi. At nihil 
obstat , quominus id fieri possit. Olim 
Philosophi tradebant : € x nihilo nihil ; 
quia fieri nullo pacto posse putabant, 
ut aliquid e nihilo educeretur. Nunc 
nemo est , qui id fieri posse neget: per~ 
sp^aum enim est, minime repugnare, e 
nihno esse rem , qua: non erat; cum tenu 
pus, quo eadem est, idem non sit, ac tem- 
pus, q UO nonerat. Igitur si fieri e ni- 
hilo potest , quod non est , qua de cau- 
sa m almd verti nequeat , quod est? 

. Th. V. . . v . 
Verum quidem est, res e nihilp edu- 
xisse Deum, qui omnipotens est ; muta- 
tionem autem panis, et vini in Gorpus, et 
Sanguinem Christi fieri abhominibus, qui 
omnipotenti vi prxditi non sunt. Sed ne- 
quehoc impedimento est,quominus ld ne*i 
possit.Non enim hocefficiunt homines, ut 
homines sunt ;sed ut ministri ad id a Deo 
ipso designati , et constituti ; cujus ver- 
bis etiam utuntur, . dum tantum opus 
perficiunt. Igitur negare hanc mutatio- 
nem fieri posse ab hominibus , quia ho- 
mines sunt , idem est, ac negare, eandem 
fieri posse a Deo ipso;cum homines in 
hac re agant tantum, ut ministri Dei * 

Tfa. VI. 

Neque obstat , eandem fieri , nobis mt- 
nime advertentibus. Nam multse fiunt 
in ipsa rerum natura mutationes , de 
quibus animus per sensus certior nequa- 
quam fit. Pruna celerrime in gyrum ver- 
sa,(ut hoc utar exemplo)si oculis nostris 
eredimus , tota simul est in quolibet pun- 
fto spatii, quod percurrit conversione 
sua; atque ita quidem est, ut ne vel j^ini- 
mumquidemmoverideloco in locum vi- 
deatur;exhibetenim fulgentem cireulum, 
nullis intervallis disjun&um, sed conti- 
nuum. Nihilominuscertum est^prunara 
eodern temporis momento esse tantum ia 

Sun&o uno spatii, ct transire vicissim 
e loco in iocum ; quod is sane perspi- 
ceret , qui , celeri oculorum motu , ci- 
tam ejus couversiouem persequi posset •. 
Cum igitur sensusomnium mutationum, 
quae in ipsa rerum natura fiunt , certi 
nuntii non sint , nullo pafto dici potest , 
panem, et vinum in Eucharistia non im- 
mutari , eo quod eorum mfctationem 
sensus ad animum minime. deferant • 

Th. VII. 

Jmo vero si iidem sensus ad animum 
referreot , aliquam contigisse in rebus. 
externis mutatifiem , pro certo illico ha- 
l>ere non deberemus , talem contigisse 
mutationem , qualem , sensibus nuntiis , 
fieri plerumque cognovimus . E.tenim de- 
prehendimus ssepenumero , mutaliones 
in rebus externis non respondere muta- 
tionibus, quas extra nos , swsibus re- 
fer^ntibus , fa&as esse judicarnus . Ncvi 
iter facientes remos in aqua infl*£ti & tel- 
lurem recedere , oculorum testimonio , 
judicant , cum nihilominus re<£li sint re- 
mi, & tellus stet. Jgitur si tunc etiam 
fallimur, cum sensuum testirnonio nixi 
judicamus eam con^igisse in rebus exter- 
nis mutationem , quae non contigit , non 
est, cur tantopere sensibus fidant ad- 
versarii . 



Th. VIII. 

Quid 9 si etiam nunquam falleremur , 
oum sensuum testimonio nixi judicamus 
de mutationibus, qu^ fiunt in rebus ex- 
ternis? Num idcirco dici vere posset, 
eam, de qua seimo est, mutationejn non 
iieri , sensibus nihil ad aniinum deferen- 
tibus? Nequaquam . Mutatio enim, de 
qua loquimur, naturse , & substantiae pa- 
nis, & vini est, quas nos minime novimus; 
mutationesautera , quas sensus .ad ani- 
mum deferunt , sunt mutationes rerum 
earum, quae qualitates corporum accidenta- 
les , seu accidentia vocantur ; qualia sunt 
color, odor, sapor, sonus, &similia ; quse- 
que,sivere, & proprie loqui velimus, 
sunt ipsae idea; animi nostri, quas cum in 
nobis excitent corpora , qu&nos circum- 
stant, idcirco inhserere corporibus iisdem 
qualitates ideis respondentes , & similes 
arbitramur; cum tamen in corporibus 
nihil sit, nisi vis eas excitandi; quse vis 
qualis sit nos penitus latet. Igituretiam- 
si sensus iideles nuntii essent , nec per eos 
deciperemur unquam, iisdem pcimanc n- 
tibus, eorum testimonio, substantiarum 
qualitatibus , male deducitur, easdem 
remanere substantias, cum substantias a 
qualitatibus omnino differant. • ' 

Th. IX. 

Profe&o quisdixerit, mutatis qualitati- 
bus , sive animi sensibus , certo mutatas 
esse ipsas rerum substantias , cum expe- 
rientia doceat, id fieri posse pluribus aliis 
de causis , & quidem a mutatione sub- 
stantiarum prorsus diversis. Corpus quod- 
libet, radiis disjun<5lis, septem omni- 
no diversos colores exhibet , eadem 
manente substantia ; idque do&i , in- 
do&ique omnes sentiunt . Eadem manen- 
te substantia, amarum fit vinum , quod e- 
rat dulce, lingua acri liquore suffusa. 
Naribus interius muco, aliovehumore ob- 
duclis , tenuis , aut nullus ab eadem rosa 
percipitur odoris sensus • /Es campanum 
ingratum sonat, sirimam agat. Pannus 
sericus laevis & asper est , si palma , vel 
dorso manus attingas • Ferrum sursum in 
magnetem fertur, eidemque inhaeret, qua- 
si pondere careat. Pluma in tubo vacuo de- 
orsum labi tur, quasi plumbum . Causa i- 
gitur 9 qua mutantur animi sensus, non u- 
na est mutatio substantiarum , sed ali» 
plures sunt a substantiarum mutatione 
prorsus diversae ; exdemque sunt cum in 
nobis , tum extra nos ; ac proinde dici tu- 
to nequit, toties mutari substantias, quo- 
ties animi affe&iones mutantur ; cum in- 
de tantum sequatur, mutatam esse unam 
ex iis causis, quse concurrunt simul cum 

rerum substantiis ad hunc, vel illum sen- 
sum in animo producendum. Cum igitur, 
eadem manente corporum substantia, mu- 
tari adeo possint qualitates , cur , iisderin 
manentibus qualitatibus , mutari non 
poterit substantia , ut fieri in Euchari- 
stia docet Ecclesia ? 

Th. X. 

Suntquidem certae qualitatum muta- 
tiones, quibus positis, omnes conveniant, 
substantias ipsas mutatas esse. Ita omnes 
pro certo habuerunt, aquam ex.gr. in nu- 
ptiisCanse Galilxx versam fuissein vinum, 
nmtato eolore , & sapore. Id & nos libeo- 
ter concedimus; imo vero docemus, & pro- 
pugnamus , hanc esse regulam, quam in 
judiciis ferendis homines sequi debent , 
quotiescumque scire velint, num rerum 
substantiae eaedem sint , nec ne. Quid in- 
de tamen contra nos ? Nihil profecto . E- 
tenim hinc sequitur tantum, in ea muta- 
tione , alii*que similibus , rem ita gestam 
esse ; minime vero aliter fieri non potuis- 
se : quod profecto nuJla ratione probari 
potest.Namsi rem probe inspicere, & 
vera fateri velimus, tam nobis mysteriura 
objicitur, cum, eadem manente corporum 
substan t ia. certi oriuntur in nobis sensus, 
quam cum iidem sensusexcitantur , sub- 
stantia mutata; etenim praeter id, quod 
sentiraus , nihil amplius percipimus 

in eventu utroque. Omne discrimen in eo 
est,quod horum alterum experimur tan- 
tum in genere uno rerum, videlicet in 
Eucharistia ; alterum vero in ceteris re- 
bus omnibus ; atque hoc> quia usitatum , 
ducimus naturale ; illud autem admira- 
mur, veluti prodigium, quia novum; cum 
casteroquin utriimque aeque prodigium 
sit . Etenim modus 9 quo in animo. ideas 
excitant causse externse, quse in corpus 
agunt, in quo tandem situm est myste- 
rium , nos semper latet. Cum igitur par 
nobis mysterium objiciatur, sive cerli 
sensus excitentun eadem permanente cor- 
porum suhstantia, sive iidem , substantia. 
mutatn; qua de causa, altero rnysterio re- 
cepto , alterum repudiabimus; cum nul- 
la adsit rnajor ratio, hoc quam illud ne- 
gandi ? 

Th.. XI.. 

Quod vero ajunt, effe&us similes oriri 
a causis similibus, & vicissim, nullius 
prorsus momenti est, ad evertendum , 
quod docemus. Etenim in primis id verum 
non est; videmus enim quotidie , effe£lus 
simillimos orirl a causis omnino diversis . 
Disjuncflio ex. gr. animi a corpore una 
eademque omnibus est. Hic tamen ef- 
£e&us facile ab eadem causa neque* 

ortus adhuc est, nec orietur foitasse un- 
quam : adeomulta, & diversa sunt, qu#, 
ut ille idem existat , conspirant • Deinde 
etiamsi id verum esset , nequaquam id- 
circo sequeretur , similem effe£tum oriri 
ex simili substantia , sed ex similicausa ; 
quse , ut supra vidimus, unum non est 
cum rei substantia . Igilur quiexsimi- 
litudine e/Fe&us similem ait esse substan- 
tiam , is accipit substantiam pro causa, 
quod iieri nequit , cum altera ab altera 
divevsa sit . 

Th. XII. 

Ouamquam quid in hujusmodi argumen- 
tis referendistantopere immoramur, cum 
nihil prcficiant adversarii, etiamsi eadem 
nulla essent? Etenirn quae tandemcstcon- 
troversia , quac agitur? Nimirum haec: 
utrum subst ant ia rerum corporearum ex 
alia in aliam verti possit, <animo non per- 
cipiente . Si haec porro cst quxstic, quid 
tandem vetat, quominusidfieri possit?Ni- 
hil profecto. Etenim substantia corporea, 
& animus , non una , sed duae res sunt,& 
quidem omnino diversas . Igitur mutatio 
unius cum alterius mutaticne ita necessa- 
rio connexa non est , ut altera sine altera 
stare nequeat „ Animus percipere quidcm 
necessaiio dcbet mutationes, quae in ipso 
fiunt, minime vero, qux fiunt extraipsum. 
Jgitur etiamsi juxta leges in bac rerum 

universitate statutas , mmtationibus re- 
rum externarum certo responderent mu- 
tationes in animo, idemque clare percipe- 
ret, quomodo id juxta leges ipsas fiat ; ni- 
hiiominus dici non posset , nullam fieri 
in Eucharistia substantiae mutationem , 
animo non percipiente ; cum minime re- 
pugnet, prxter leges statutas, animonon 
percipiente, fieri mutationem . 

Th. XIII. 
Non equidem ignoramus , esse, qui nos 
rideant veluti nimium credulos, cum di- 
cimus mutationem fieri, animo non per- 
cipiente, contra Iege6 statutas. At riden- 
di ipsi sunt, quicum id fieriposse negent, 
non vident,se maxime absurdam senten- 
tiam stulte, et impietueri. Etenim ut 
iioc negare jure possent, alterum de duo- 
bm ostenderent , necesse esset ; aut leges 
«emel statutas mutari non posse; aut tene- 
ti Deum , homines de mutatione contra 
leges fa£ia, certiores facere per sensus , 
uthoraines credere teneantur; quorum 
neutrum fieri potest. Etenim mutari a 
Deo leges statutas non posse , nemo asse- 
rere jure potest, qui non noverit, quae 
ratio intercedat inter animam humanam , 
& substantiam rerum corporearum, vi cu- 
jus, altera mutata, altera quoque mutari 
uecessario debeat ; ac proinde quinon no- 
verit naturam animse, & corporis nostri,, 
rerum extemaruui, &Dei ipsius; atque non 

perspexerit apertissime, nullo erroris pe- 
riculo, fieri omnino non posse, ut hisce 
stantibus rerum naturis, legum mutatio 
fiat. Hac autem omnia ejusmodi sunt , ut 
cognosci a nemine possint . Ostendi igitur 
nequit , leges statutas mutari non posse • 

Th. XIV. 
Alterunt igitur restat , quo se conver- 
tant. At hic quoque h^reant necesse e&t. 
Qua enim ratione probabunt , teneri 
Deum , hominesde mutatione contra le- 
ges fadia certiores facere per sensus , ut 
iidem credere teneantur ? Deus tenetur 
quidem, nos certiores facere, mutationem 
fieri , ut nos credamus ; at quocumque 
modo id faciat, nos credere debemus , 
cum nefas sit vel suspicari, Deum posse 
mentiri . Cum igitur & mutari leges sta- 
tutae possint , neque teneatur Deus , nos 
de ejusmodi mutatione per sensus certio- 
res facere, ut credamus, stulte, & impie 
nos irrident Religionis hostes , cum dici- 
mus, mutationem substantiae fieri, animo 
non percipiente, contra leges statutas. 

Th. XV. 

♦ * * 

Quamohrem, hisce stabilitis , & fixis , 
patet, refte rationi minime repugnare 
eam conversionem panis, & vini in Cor- 
pus , & Sanguinem Christi , quam in Eu- 
charistia fieri docet Ecclesia; quamque 
apposite, proprio vocab^lo, Transubstan* 
tiationan appellat. 

Th. xvr. 

Sentiuntipsi Religionis impugnatores 
robur , & vim argumentorum, quae vindi- 
cant Mysterium hoc ab eorum caviUatio- 
nibus ; atque hinc, conversis viribus, cae- 
tera , quse in hoc ipso.continentur, aggre^ 
diuntur.Siquidem Ecclesia, ejusmodi pro- 
posito Mysterio, ne quis existimaret, in i- 
psa Ejicharistia. disj ungi Sanguinem & Cor- 
pore, Christumque vereoccidi, ut inCrUce 
fa&um est; quod nefas est credere (Christus 
enim resur^ens cx mortuis jamnon. moritur ; 
mors. illi ultranon dominabitur (i) )alterum 
Mysterium nobiscredendum proponit ; vi- 
delicet totum, atque integrum Christum. 
contineri sub specie utraque; imo vero 
sub qualibet particula speciei utriusque, 
saltem facta separatione .. Quod quidem 
Mysterium cum nostram intelligendi vint 
magis adhuc superet, eo acrius in se a- 
cuit ingenium , & furorem hominum im- 
piorum. Petunt itaque illud undique : 
quanto autem mclioribus auspiciis, vi- 
dendum est 

Th. XVII. 

Sibi videntur impii homines, magnum 
aliquod contra hoc Mysterium afferre as- 
serendo , Corpus, quod est solidum , t*sse^ 
Bon posse sub speciebus vini , quod liqui- 

f i ) Honx. c. 6; y, $. 

dum est, & vicissim ; cum ejusmodi qua- 
litates se iuvicem destruant, & simul es~ 
se nequeant . Perpendenda res est, & per- 
spiciendum , utrum vere ita sit • Solidum 
itaque, &. liquidum, si redle loqui velimus, 
sunt ideae, quas in animoexcitant corpora, 
qu<e ideosolida, vel liquida vocantur; 
minime vero sunt corporum proprietates, 
quae ex eorum natura necessario ma- 
nent , ipsisque inhsereant, ut olim fdlso 
docuerunt Metaphysici . Itaque fieri qui- 
dem nequit, ut solidum sit liquidum , & 
-yicissim, quia hu jusmodi idese natura dif- 
ferunt inter se. Yerum animi idex cpn- 
fundendae non sunt cum substantia rerum 
corporeai um , aut cum aliis rebus exter- 
nis, a quibus excitantur . Res externae 
conspirant quidemadsensusinanimopro- 
ducendos ;atasensibussunt omnino diver- 
sae , tanquam causa ab effectu • Igitur si 
fierinequit, ut solidum sit liquidum, 
& vicissim , quia hsec inter se differunt , 
dici nullo pafto potest, fieri etiam nori 
posse , ut sub speciebus rerum earum , 
quibus solidi, vel liquidi idea respondet, 
contineatur Corpus, et Sauguis Christi; 
cu mhxc abanimiideissint omninodiversa. 
Iisdem permanentibus qualitatibus, mu- 
tari posse panem in Gorpus, & vinum iu 
Sanguinem, jam vid imus. Igitur cum soli- 

dum, & liquidum sint animi idese, seu cor- 
porum qualitates , eadem ratione , faten- 
dum est , panem , & vinum mutari etiain 
posse in Corpus simul, & Sanguinem , iis— 
dem permanentibus qualitatibus; ac pro- 
inde Corpus , & Sanguinem , atque adeo 
totum Christum contineri sub specie u- 
traque .. 

Th. XVIII; 
Quod si minime pugnat, totum Chri- 
stum contineri sub specie utraque , ego 
sane non video, cur magis pugnet , eun- 
dem conlineri totum subqualibet parti- 
cula speciei utriusque, licet minima . A- 
junt quidem, fieri id nonposse, quia Cor*- 
pus Christi , & pars minima inter 
se maxime discrepant magnitudine . 
At id. gratis dicunt. Etenim constafc 
in primis, ut Physici noverunt, eor* 
pora quaslibet essespongiis simillima oh 
plurimos sinus , & latebras , quibus ple- 
na sunt , & distin&a ; ac proinde, licet 
mole maxima, per omnipotentem Dei vinx 
imminui adeo posse, ut cerni vix queant, 
servato partium ordine, atque integru 
permanente substantia. Deinde magnum, 
6l parvum sunt animi affe&iones, quas ni- 
hil commune habent cum substantia cor- 
porum ; quxque etiam certa lege minuun- 
tur,ut ita dicam, & augentur, pro 
propior, aut remotior est causa , a qu^ 

proficiscuntur . Denlque videmus, cor- 
pusidem, eadem distantia, crescere in 
immensum,& imminui , oculis diversa. 
chrystallo armatis j quae Uns concava, vel 
convexa appellatur. Cum itaque magnum, 
Scparvum necessarias corporum qualitates 
r.on sint , cumque corpora augeri , & ira- 
minui maxime possint, incolumi substan- 
tia, patet , nulla omnino ratione negari, 
totumChristum contineri posse subquali- 
bet vel minimaparticula speciei utriusque 

Th. XIX. 
Necquidquam officit, particulas, subqui 
bus latet , carere pondere . Nam pondus 
non magis est necessaria corporum quali- 
tas , quam csetera, quas huc usque attigi- 
mus ; cum pondus quoque sit atfedtioani- 
m i, quse in nobis oritur, non quia ita po- 
stulet natura corporum, quae sustolluntur; 
sed quiaeadem, ut Physici docent , igno- 
ta quadam vi , quam Deus indidit re- 
rum naturx, trahuntur in telluris cen- 
trum ; & quidem majori pondere, vel 
minori , ut majora , vel minora sunt cor- 
pora ipsa . Verum quemadmodum eam 
Deus rerum naturae indidit, ita etiam 
ejus effe&us impedire potest , cum lu- 
bet, ipsamque etiam adimere, si velit, 
lalva natura, & substantia Corporum ; 
ita ut non solum corpus nunimum 

sed etiam maximum , atque adeo tellug 
ipsa, mundusque universus moveri qua- 
queversus, nullo labore, posset, si hac po- 
tius, quam illac, nulla vi, raperetur. Igi- 
tur si pondus est anirai affectio, qu*ori- 
tur ex hujusmodi causa, cujuseffe&us im~ 
prdiri , atque etiam tolli potest, salva 
natura, & substantia corporum, caren- 
tibu s pondere particulis, dici omnino ne- 
quit , Christum sub iisdem totum non 
contineri. 

Th. XX. 

Hinccognosci facile potest, quomodo 
etiam falsodicatur, quod, scissis in par- 
tes speciehus , scindi debeat & Corpus 
Christi. Etenim cum is totus esse possit 
subqualibet particula, nihil profe&o ve- 
tat, totum sub qualibet esse cum ante, 
tum post separationem . Nam particulic 
eaedem omnino sunt, sive cohareant, sive 
distrahantur : hoc tantum discrimine, 
quotl alterum locum tenent , si coharent, 
alterum, si distrahuntur. Verum loci 
mutatio rerum relationes mutat s non na- 
turas,ut omnesfatentur . Igitur si Chri- 
stus totus esse potest sub qualibet parte 
cum ante> tum post disjunftionem , di- 
scerptis in partes speciebus, minime con- 
sequens est, ipsum quoque necessaria 
discerpi . 

Tiu XXI. 

Quin etiam hinc palara fit , quomode, 
fa&a separatione, idem totussitsubpar- 
tibus singulis , nullis iterum prolatis ver- 
bis. Etenim cum totus esse possitsub par- 
te qualibet ante disjunflionem , ut totus 
sub singulis sit , separatione fafta , mini- 
me necesse est, ut verba ilerum proferan- 
tur;sed salis est,ut disjun&io fiat. E- 
tenim , separatione fa£la, sub partibus 
singulis ille idem est, qui subqualibet si- 
mut erat , antequam disjun&io fieret . 

Th. XXII. 
Post ea, aux statuimus , inutile duci- 
mus animadvertere, nihili omnino facien- 
dum esse, quod ajunt , Christum , si to- 
tus sit sub specie utraque, majorem simul 
t futurum , & minorem , quadratum^ & 
rotundum , & similia. Etenim cum mini- 
mepugnet, eundem contineri totum sub 
qualibet vel minima particula speciei u- 
triusque cumante, tum post separatio- 
nem , ut docuimus , patet, illum sub par- 
tibus singulis latere ita posse, ut nihil 
eorura , qux opponuntur , vere dici de 
ipso queat. Profe £t o partes specidrum, 
species, qualitates , ut alibi docuimus, i- 
dem non sunt , atque rerum substantia • 
Adde, quod nos modum, quo existunt res. 
externae, penitus ignoramus, cum tanturrv 
noverimus modum, quo nosmet existimu^, 

ac proinde fateamur necesseest, nos, cum 
1 jquimur de iis rebus, qu« fiunt extra nos,. 
loqui de rebus ejusmodi , de quibus nul- 
lam omnino ideam habemus. Quam mul- 
ta autem, quamque magna, & mira extra 
uos, inscientibus nobis , efficere possit 
Deus, qui omnipoten? est, quis percipiat 
unquam Hgitur plumbeae stupiditatis ,. 
aut insanissimassuperbiae est, contra ejus- 
modi Mysteria , atque adeo contra omni- 
potentem Dei vira, lueetam ridicula, &. 
inepta proferre .. 

Th> XXIIL 
Conoludendum igitur est , Ecclesiam r 
refta ratione minime repugnante, docere^ 
non solum panem, & vinum in Euchari- 
6tia verti in Gorpus , & Sanguinem Chri- 
sti; sed etiam totum, atque ihtegrum 
Ghristum contineri sub specie utraq ue;; 
iraovero sub qualibet particula speciei 
utriusque, quidquid contra obganniant 
comtemptores, & irrisores Mysteriorunv 
tantorum .. 

Th. XXIV. 

Qu»huc nsque tradidimus, hujusmodi 
sunt , ut a novid in Eucharistiam machi- 
nationibus deberent quemJibet deterre- 
?e. Hisce tamen nonaoquiescunt viri alie- 
ni a creduiitate hominum imperitorum ,. 
libere sentientesde Religione, atque u- 

toftte* nftum^. Cpm wim e x iis, qu# do> 

euimus , videant, consequens esse , nos de 
Eucharistia tertium Mysterium credere, 
& proponere ; videlicet Christum unum , 
eundemque esse totum simul in locis plu- 
ribus, putant, se in hoc Mysterio ejusmo- 
di rem invenisse, qux caetera omnia ever- 
tat. Hinc in Eucharistiam furunt , & 
debacchantur ; imo vero, quasi parta vi- 
ctoria de Religione universa , exultant , 
& triumpbant. Quo autem jure, ex iis, 
q uae proferemus , palam fiet • 

Th. XXV. 
Ecclesia itaque docendo Christum esse 
totum sub qualibet particula, docet qu i- 
dem simul , eundem esse etiam totum in 
locis pluribus, tempore eodem ; imo vero 
hocest tertium, & quidem longe maxi- 
mum Mysteriorum , quae de Eucharistia 
traduntur. Verum hinc non evertitur Eu- 
charistia ipsa , quasi rem maxime absur- 
dam doceat Ecclesia ; ut censent adversa- 
rii . Etenim corpus unum, seu congeriem 
substantiarum, vel etiam unam, eandem- 
que substantiam, quaecumque tandem ea 
sit , esse omnino non posse, eodem tempo- 
re , in locis pluribus, non ita concedi 
facile potest . Profecto in singulis ho- 
minibus esse tantum animam unam, 
quae procul dubio sujbstantia est, li- 
cet a corpore diversa , nemo *anu| 

dubitaverit. Eandem tamen totam simul 
essein singulis corporis partibus, olim i 
Metaphysici & docuerunt, & credide- \ 
runt. Sententia igitur ejusmodi Philoso- 
phorum, substantiam unam, eamdemque 
esse totam in locis pluribus, temporc 
eodem, minime repugnat. 

Th. XXVI. 

Amandata quidem procul a Scholis nunc 
cst ejusmodi opinio; at id non ideo fa<5tum 
est, quia ahsurda eadem sit. Sanein Scho- 
lis viget altera huic simillima, quje & vi- 
guit semper ; nempe Deum , qui, ut ratio 
ipsa demonstrat, unus est, esse totum si- 
mul in locis omnibus. Si verum esset, rem 
unam esse simul non posse in locis pluri- 
bus, sequeretur, aut Deum uno tantum 
loco esse , tempore eodem , aut totidem 
esse Deos , quot sunt loca , in quibusi- 
dem simul existit. At horum alterum ve- 
probatur ab omnibus; alterum autem» 
ut Deum de medio tollant , ne Athei qui- 
dem in medium proferunt, cum videant, 
nimis infirmum esse, & inane. Perspe- 
ftum igilur neque per hujusmodi Philo- 
sophos est 9 susbtantiam unam esse si- 
mul non posse in locis pluribus* 

Th. XXVII. 

Quod si opponant , Deum , licet u- 
num , idcirco esse siinul in locis pluri- 
bus, quia ejusnatura longe excedit no- 
stram percipicndi vira , raale hinc tuen- 
tur sententiam suam. Etenim cum de 
rerum naturis sermo est , nos nihil om- 
nino percipiraus, qu*cumque tandem ea: 
sint. Profecto si vera frteri veliraus , 
nos tam fugit natura corporum , quam 
natura Dei ; cum de corporibus ipsis 
nihil aliud noverimus, nisi quod expe- 
rimur: quodque , ut vidimus, nihii 
omnino habet cum natura corporumcom- 
mune. Igitur si natura corporum nos 
latet, aeque ac natura Dei , nequa- 
quam dici potest absurdum , corpora esse 
simul in locis pluribus , cura in locis 
pluribus sit Deus . 

Th. XXVIII. 

Neque magis proficiunt si dicant , 
Deum esse immmsum , & infinitum na- 
tura sua; qualia profe&a non sunt ccr- 
pora, quse natura sua finita sunt; ac 
proinde dici de corporibus non posse, 
quod de Deo dicitur . Etenim Deus in- 
tinitus , & immensus dicitur, non quia 
mole diffundatur in imntensum per spa- 
tia locorurr>,qualis proprie est immensita- 
tis idea; quod est abwudum; wdquia talia 

est natufa sua, ut totussimul ubique 
sit ; qualis certe non est natura rertam 
conditarum , quae certis finibus continen- 
tur. Igitur praedicari utique de corpori- 
bus nequit , quod praedicatur de Deo. At 
hinc sequitur tantum contra Ubiquistas y 
corpora , finita natura sua, esse non posse 
ubique , tempore eodem , sicut est De- 
us ; minime vero , esse simul non posse. ia 
locis pluribus .. 

Th. XXIX. 
Quid ? quodejusmodi effugium inutile 
etiam in se est , si res probe inspiciatur ?' 
Etenim, adeversarii contendunt , corpus 
unum esse simul non posse in locis pluri^ 
bus ex sola idea existentise, quam cuique 
rei peraeque tribuunt, Etenim de existenr 
tia controversia est, non de modo existen- 
di. lidem autem , Deum , qui natura sua 
unus est , esse totum simul in locis o mni- 
bus, etdocent, et propugnant. Igitursi 
eorum sententia resuna esse simul potest 
in locis pluribus, quin idcirco necessario 
multiplicetur, sententia ipsorum, res e- 
tiam altera esse simul poterit in locis plu- 
xibus, quin idcirco necessario. multir- 
plex fiat 

Thi XXX. 
Profecto si quseramus, qua tandem rati- 
one ducti negent bomines , corpus idenx 
esse simul non jyosse in locis pluribus, re,- 

spondent, quia corpora in hac rerum uni- 
versitate , eodem tempore , uno tantum 
in loco sunt , ut experientia ostendit. At 
hsec ad id negandum infirma admodum 
ratio est , ut per se patet. Etenim expe- 
rientia probat tantum, quid in hac re- 
rum universitate fiat juxta leges statutas ; 
minimevero quid fieri necessario debeat 
juxta rerum naturas , ut omnes Fhysici 
docent. Igitur eo quod aliquid continge- 
re non vid^amus in hac rerum universita- 
te juxta leges statutas, male concludi- 
tur , fieri id non posse juxta rerum natu- 
ras; cum reruro naturae* et leges statutae 
idera non sint , 

Th. XXXL 
Denique quid tam multis ©pus est ad 
refellenda quaecumque proferri ab omni- 
bus possent , sive Hxreticis , sive Philoso- 
phis, cum rei ipsius natura demonstret, 
minirae repugnare, corpus unum idem- 
que esse siraul in locis pluribus? Sane 
idea corporis, et idea loci una alque 
eadem res non sunt ; qusecumque tandem 
sit loci idea. Igitur corpus uctm esse 
simul in locis pluribus , miniine pugnans 
est.Absurdum est, corpus idem esse simul 
unum , et non unum. At qui dicit , cor- 
pusunum esse simul in locis pluribus , 
rainime dicit , corpus idtm esse simul 

unum et pfura , cum unum pertineat ai 

corpus, plura autem ad Ioca ;quae a cor- 
pore omnino differunt . Etenini nemo di- 
xerit , plura loca idem esse, atque corpus 
unum. Quotiescumque itaque pluressunt 
idese , quse ad loca spe&ant , dici omnino 
nequit, totidem necessario esse corpora , 
quse in iisdem sunt . Igitur qui ex idea 
existentiae corporis inlocis pluribus con- 
cludit 9 corpora necessario esse plura , is 
corpori tribuit multiplex illud , quod Io- 
corum est, atqne incidit in pmlogismum. 
Gratis igitur negatur, corpus unum , i- 
demque esse simul non posse in locis plu- 
ribus; etenim, re inspedla , nihil aliud 
tandem negando dicitur ,nisi: corpus unum 
esse simul nequit in locis pluribus 9 quia esse nc- 
quit ; quod quid probet , nemo non videt. 

Th. XXXII. 
Quid ad haec respondeant adversarii ? 
Num illud tandem repugnare, atque om- 
nia evertere 9 corpus videlicet unum exi- 
stere naturalitcr, & non naturaliter tem- 
pore eodem? Sed si res paulo attentius in- 
spiciatur, palamillicofit,perea, quac huc 
usque tradidimus > hanc quoque difficul- 
tatem sublatamesse. Cum enim corpus 
unuro esse possit , eodem tempore , in lo- 
cis pluribus, ut docuimus, minime pu- 
gnans est > illud ipsum existere naturali 

raocto, Ioco uno; altero autem Ioco , mo- 
do non na turali, tempore eodem . Ete- 
nim,non uno eodemque sensu, asseritur de 
reuna, quod de ipsa eadem negatur. Illud 
- absurdum vere est : Corpus unum csse na~ 
turaliter , & non naturahter , eodem tem- 
pore , & eodem loco : tunc enim corpUS 
vere es9et idem , & non idem , tempore 
eodem ; quod fieri nequit . At qui di- 
eit, Christum, ex.gr., eodem tempore, es- 
se naturalitet in Coelis, non naturaliter in 
Eucharistia, rem niinime pugnantem 
diciu negat enim de Christo existente 
in terris, quod de ipso ait existente 
in Coelis, quod , ut patet, tninime pu- 
gnans est * 

Tb. XXXIII; 
Ne itaque sibi temere persuadeant 
mali homines, se ideo Eucharistiam, & 
Religionem evertere, quia dbcet Eccle- 
sia Catholica, Christum totum, atque in- 
tegrum esse eodem, tempore, in Coelis, & 
in Eucharistia; cum id re&se rationi mi- 
nime repugnet, ut ipsi autumant, di- 
Aitantque . 

Tb. XXXIV. 
Quae cum ita sint , dici quidem de 
ejusmodi hominibus potest, quod de Pla- 
tonicis ait Augustinus : ecce qualibus ar- 
gumentis omnipotentiae Dei humana contra- 



Digitized by Google 



3o 

dicit infirmitas , quam possiiet vanitas ! (i) 
Omnia , qux excogitari in Eucharistiam 
possunt, prolata , & perpensa sunt : om- 
nia inania , & nulla reperta sunt. 
H&ccine, in tanta Philosophix luce, 
proferri contra Religionem ab iis , qui 
se Philosophos appellant? Proh pudor, 
&nefas hominum, qui audent, ponere in 
Coelum os suum ! Mysteria Eucharistix 
«unt quidem impervia rationi hominum ; 
at eidem minime contraria sunt; neque 
enim esse possunt : etenim ex eodem Pa- 
tre Deo sunt Ratio, & Religio. Nos 
itaque, rejeftis iis, quae damnat Eccle- 
sia Catholica, credimus, eadem docente , 
Filium xternum Parentis summi , fa- 
clum carnem ex Virgine, verum Deum , 
& verum Hominem , qui dedit semeti- 
psum redemptionem pro omnibus, qui- 
que redivivus ex mortuis sedet ad dex- 
teram Patris in Coelis, in Eucharistia, 
sub speciebus tum panis, tum vini, Cor- 
pus, & Sanguinem suum nobis reliquis- 
se, ut omnes inde enutriti secum o- 
lim habeamus vitam sempiternam . 11- 
los autem, qui, spreta Ecclesia , ejus- 
tnodi Mysteriis renuunt assentiri, infia^ 

( * ) L* de Ciy. Dei C. n.. 

seciamus per Eum , qui nobis saluti 
esse \oluit Sanguine suo , ut , sensu car- 
nh reli<Sto, nobiscum 6entiant de Eu- 
charistia 9 recipientes d< iliimnk Eccle- 
siae illius, qua una Magistra , & Buce, 
patet iter in Coelum ; ne sibi, ipsorum 
culpa, fial causa d;.mnaticnis aleirse, 
quod cmnibus traditum est, pignus se- 
ternse bcatitatis. 



( i ) Ad Coloss. C a. v. iS. 

